**รายงานการประชุมสภาองค์การบริหารส่วนตำบลย่านรี**

**สมัยสามัญ สมัยที่ ๑**

**ประจำปี พ.ศ. ๒๕๖4 ครั้งที่ ๑/๒๕๖4**

**วันจันทร์ที่ 2๔ กุมภาพันธ์ 25๖4**

**ณ ห้องประชุมองค์การบริหารส่วนตำบลย่านรี**

**ผู้เข้าประชุม**

|  |  |  |  |  |
| --- | --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ | หมายเหตุ |
| ๑. | นายกมล ศรีภักดี | ประธานสภา อบต. | กมล ศรีภักดี |  |
| ๒. | นายประยูร มั่นคง | รองประธานสภา อบต. | ประยูร มั่นคง |  |
| ๓. | นายสังวร ผาโท | สมาชิกสภา อบต. หมู่ที่ ๑ | สังวร ผาโท |  |
| ๔. | นางสุภัตรา ศิริพรมมาศ | สมาชิกสภา อบต. หมู่ที่ ๑ | สุภัตรา ศิริพรมมาศ |  |
| ๕. | นายทองม้วน แก้วเคน | สมาชิกสภา อบต. หมู่ที่ ๒ | ทองม้วน แก้วเคน |  |
| ๖. | นางสายพิน สีคำพา | สมาชิกสภา อบต. หมู่ที่ ๒ | สายพิน สีคำพา |  |
| ๗. | นางสาวพิศมัย พันชาติ | สมาชิกสภา อบต. หมู่ที่ ๓ | พิศมัย พันชาติ |  |
| ๘. | นายสมพงษ์ มากผล | สมาชิกสภา อบต. หมู่ที่ ๓ | สมพงษ์ มากผล |  |
| ๙. | นายชาติชาย โนนอินทร์ | สมาชิกสภา อบต. หมู่ที่ ๔ | ชาติชาย โนนอินทร์ |  |
| ๑๐. | นายไพบูลย์ ลาทอง | สมาชิกสภา อบต. หมู่ที่ ๔ | ไพบูลย์ ลาทอง |  |
| ๑๑. | นายแล คิดตลอด | สมาชิกสภา อบต. หมู่ที่ ๕ | แล คิดตลอด |  |
| ๑๒. | นายจรัญ เต็งเก | สมาชิกสภา อบต. หมู่ที่ ๖ | จรัญ เต็งเก |  |
| ๑๓. | นายธนกฤต บุญพรมอ่อน | สมาชิกสภา อบต. หมู่ที่ ๗ | ธนกฤต บุญพรมอ่อน |  |
| ๑๔. | นายสุนทร เหล็กเขียว | สมาชิกสภา อบต. หมู่ที่ ๗ | สุนทร เหล็กเขียว |  |
| ๑๕. | นางอุบล ศรีคำภา | สมาชิกสภา อบต. หมู่ที่ ๘ | อุบล ศรีคำภา |  |
| ๑๖. | นายประภาษ สีต้น | สมาชิกสภา อบต. หมู่ที่ ๘ | ประภาษ สีต้น |  |
| ๑๗. | นายสำราญ พิลาโท | สมาชิกสภา อบต. หมู่ที่ ๙ | สำราญ พิลาโท |  |
| ๑๘. | นายสรายุทธ นาแรมงาม | สมาชิกสภา อบต. หมู่ที่ ๙ | สรายุทธ นาแรมงาม |  |
| ๑๙. | นายสมศักดิ์ มูลเชื้อ | สมาชิกสภา อบต. หมู่ที่ ๑๐ | สมศักดิ์ มูลเชื้อ |  |
| ๒๐. | นายสมหมาย เมฆษา | สมาชิกสภา อบต. หมู่ที่ ๑๑ | สมหมาย เมฆษา |  |
| ๒๑. | นายสง่า กางจิตร | สมาชิกสภา อบต. หมู่ที่ ๑๑ | - | ---ขาดประชุม--- |
| ๒๒. | นายสวัสดิ์ มีสังฆะ | สมาชิกสภา อบต. หมู่ที่ ๑๒ | สวัสดิ์ มีสังฆะ |  |
| ๒๓. | นางอ่อนศรี เทพทิม | สมาชิกสภา อบต. หมู่ที่ ๑๒ | อ่อนศรี เทพทิม |  |
| 24. | นายอิทธิพล อุปชีวะ | เลขานุการสภา อบต.ย่านรี | อิทธิพล อุปชีวะ |  |
| ๑. | **ผู้เข้าร่วมประชุม**  นายปกรณ์ สมบัติมาก | นายก อบต.ย่านรี | ปกรณ์ สมบัติมาก |  |
| ๒. | นายณรงค์ นงค์พรมมา | รองนายก อบต.ย่านรี | ณรงค์ นงค์พรมมา |  |
| ๓. | นายวิทวัฒน์ นาแรมงาม | รองนายก อบต.ย่านรี | วิทวัฒน์ นาแรมงาม |  |
| ๔. | นายทองอินทร์ รักศรี | เลขานุการนายก อบต.ย่านรี | ทองอินทร์ รักศรี |  |
| ๕. | ว่าที่ ร.ต.ศิริพงษ์ คำงอก | นายช่างโยธาชำนาญงาน | ศิริพงษ์ คำงอก |  |
| ๖. | นางจิตรา มีชัย | หัวหน้าสำนักปลัด | จิตรา มีชัย |  |
| ๗. | นางสาวมลเทียร ศรีกุลวงค์ | นักวิชาการศึกษาปฏิบัติการ | มลเทียร ศรีกุลวงค์ |  |
| ๘. | นางสาวเจนจิรา นวลจันทร์ | เจ้าพนักงานธุรการชำนาญงาน | เจนจิรา นวลจันทร์ |  |

-๒-

**เริ่มประชุมเวลา ๐๙.๓๐ น.**

เมื่อถึงกำหนดเวลานัดประชุมแล้ว ได้ตรวจสอบรายชื่อสมาชิกสภาองค์การบริหารส่วนตำบล ผู้มาประชุมที่ได้ลงชื่อว่าครบองค์ประชุมหรือไม่ เมื่อมีผู้มาประชุมครบองค์ประชุมแล้ว ได้เรียกสมาชิกสภาองค์การบริหารส่วนตำบลเข้าห้องประชุม

**ระเบียบวาระที่ ๑ เรื่องที่ประธานจะแจ้งต่อที่ประชุม**

**นายกมล ศรีภักดี** เมื่อที่ประชุมพร้อมแล้วผมขอเปิดการประชุมสภาองค์การบริหารส่วนตำบลย่านรี

**ประธานสภา อบต.** สมัยสามัญ สมัยที่ ๑ ประจำปี พ.ศ. ๒๕๖๔ ครั้งที่ ๑/๒๕๖๔ วันนี้มีสมาชิกสภาองค์การ บริหารส่วนตำบลอยู่ในตำแหน่ง ๒๓ ท่าน มาประชุมจำนวน ๒๒ ท่าน ขาดประชุม ๑ ท่าน

ลาประชุมไม่มี

ข้อหารือ การกำหนดจำนวนสมัยประชุมสามัญประจำปี ระยะเวลา และวันเริ่มต้น

ประชุมสมัยประชุมสามัญประจำปี ของแต่ละสมัยในปีนั้น วันเริ่มสมัยประชุมสมัย

ประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป

ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี โดยให้

นำความในข้อ ๑๑ มาบังคับโดยอนุโลม เมื่อมีประธานสภาท้องถิ่นแล้ว ให้สภาท้องถิ่น

เลือกรองประธานสภาท้องถิ่น เลขานุการสภาท้องถิ่น และให้ประธานสภาท้องถิ่นนำ

ปรึกษาในที่ประชุมเกี่ยวกับการประชุมสมัยสามัญ ดังนี้ (๓) สำหรับองค์การบริหาร

ส่วนตำบล ให้สภาองค์การบริหารส่วนตำบลกำหนดว่าปีนั้นจะมีสมัยประชุมสามัญประจำ

ปีกี่สมัย แต่ละสมัยในปีนั้นจะเริ่มเมื่อใด แต่ละสมัยในปีนั้นมีกำหนดกี่วัน กับให้กำหนด

วันเริ่มประชุมสมัยประชุมสามัญประจำปีสมัยแรกของปีถัดไปและมีกำหนดกี่วัน

**นายอิทธิพล อุปชีวะ** เรียนท่านประธานสภา ฯ ที่เคารพ มีข้อมูลเดิมสำหรับการกำหนดสมัย

**เลขานุการสภา อบต.** ประชุมสามัญ ประจำปี ๒๕๖๓ ดังนี้

๑. สมัยสามัญ สมัยที่ ๑ ตั้งแต่วันที่ ๑๔–๒๘ กุมภาพันธ์ พ.ศ. ๒๕๖๓

มีกำหนด ๑๕ วัน

๒. สมัยสามัญ สมัยที่ ๒ ตั้งแต่วันที่ ๑๕–๒๙ มิถุนายน พ.ศ. ๒๕๖๓

มีกำหนด ๑๕ วัน

๓. สมัยสามัญ สมัยที่ ๓ ตั้งแต่วันที่ ๑๔–๒๘ สิงหาคม พ.ศ. ๒๕๖๓

มีกำหนด ๑๕ วัน

๔. สมัยสามัญ สมัยที่ ๔ ตั้งแต่วันที่ ๑๔–๒๘ กันยายน พ.ศ. ๒๕๖๓

มีกำหนด ๑๕ วัน

และสมัยประชุมสามัญ ประจำปีสมัยแรกของปีถัดไป วันที่ ๑๔ – ๒๘ กุมภาพันธ์

พ.ศ. ๒๕๖๔ มีกำหนด ๑๕ วัน

จึงเรียนมาเพื่อโปรดพิจารณา

-๓-

**มติที่ประชุม**  เห็นชอบ ให้กำหนด ดังนี้

๑. สมัยสามัญ สมัยที่ ๑ ตั้งแต่วันที่ ๑๔–๒๘ กุมภาพันธ์ พ.ศ. ๒๕๖๔

มีกำหนด ๑๕ วัน

๒. สมัยสามัญ สมัยที่ ๒ ตั้งแต่วันที่ ๑๕–๒๙ มิถุนายน พ.ศ. ๒๕๖๔

มีกำหนด ๑๕ วัน

๓. สมัยสามัญ สมัยที่ ๓ ตั้งแต่วันที่ ๑๖–๓๐ สิงหาคม พ.ศ. ๒๕๖๔

มีกำหนด ๑๕ วัน

๔. สมัยสามัญ สมัยที่ ๔ ตั้งแต่วันที่ ๑๔–๒๘ กันยายน พ.ศ. ๒๕๖๔

มีกำหนด ๑๕ วัน

และสมัยประชุมสามัญประจำปี สมัยแรกของปีถัดไป วันที่ ๑๔ – ๒๘ กุมภาพันธ์

พ.ศ. ๒๕๖๕ มีกำหนด ๑๕ วัน

**ระเบียบวาระที่ ๒ เรื่องรับรองรายงานการประชุม**

**นายกมล ศรีภักดี** สำเนารายงานการประชุมสภาองค์การบริหารส่วนตำบลย่านรีครั้งที่ผ่านมา

**ประธานสภา อบต.** เจ้าหน้าที่ได้ส่งให้ทุกท่านไปพร้อมกับหนังสือเชิญประชุมแล้ว มีท่านใดจะแก้ไขถ้อยคำ

ในรายงานการประชุมหรือไม่ ถ้าไม่มี ผมขอมติรับรองรายงานการประชุมครั้งที่แล้ว

**มติที่ประชุม** ไม่มีผู้ใดขอแก้ไข เพิ่มเติม และสมาชิกสภาฯ รับรองรายงานการประชุมด้วย คะแนนเสียงเป็นเอกฉันท์

**ระเบียบวาระที่ ๓** ญัตติ เรื่อง รายงานผลการติดตามและประเมินผลแผนพัฒนาองค์การบริหารส่วนตำบลย่านรี

**นายกมล ศรีภักดี** ตามที่ นายกองค์การบริหารส่วนตำบลย่านรี ได้เสนอญัตติ เรื่อง รายงานผลการ**ประธานสภา อบต.** ติดตามและประเมินผลแผนพัฒนาองค์การบริหารส่วนตำบลย่านรี ขอเชิญท่านนายกครับ

**นายปกรณ์ สมบัติมาก** เรียนท่านประธานสภาฯ ที่เคารพ ตามที่คณะกรรมการติดตามและประเมินผล**นายก อบต.** แผนพัฒนาองค์การบริหารส่วนตำบลย่านรี ได้ดำเนินการติดตามและประเมินผล แผนพัฒนาองค์การบริหารส่วนตำบลย่านรี ปีงบประมาณ พ.ศ. ๒๕๖3 ตามระเบียบ กระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น

พ.ศ. ๒๕๔๘ ข้อ ๒๙ และที่แก้ไขเพิ่มเติม (ฉบับที่ ๓) พ.ศ. ๒๕๖๑ ข้อ ๑๒ (๓) เป็นที่ เรียบร้อยแล้ว

รายละเอียดปรากฏตามเอกสารรายงานผลการติดตามและประเมินผลแผนพัฒนา

ประจำปีงบประมาณ พ.ศ. ๒๕๖๓ ที่อยู่ในมือท่านสมาชิกสภาฯ ทุกท่านแล้ว

จึงเรียนมาเพื่อโปรดทราบ

**นายกมล ศรีภักดี** เชิญท่านสมาชิกสภาฯ ครับ

**ประธานสภา อบต.**

**มติที่ประชุม**  รับทราบ รายงานผลการติดตามและประเมินผลแผนพัฒนาประจำปีงบประมาณ

พ.ศ. ๒๕๖๓

-๔-

**ระเบียบวาระที่ ๔** ญัตติ เรื่อง ขอความเห็นชอบการใช้พื้นที่สาธารณประโยชน์เจาะบ่อบาดาล โครงการเจาะบ่อบาดาลบริเวณสระน้ำประปาหนองพอก บ้านเขาด้วน หมู่ที่ ๙ ตำบลย่านรี

**นายกมล ศรีภักดี** เชิญท่าน นายกฯ ครับ

**ประธานสภา อบต.**

**นายปกรณ์ สมบัติมาก** เรียนท่านประธานสภาฯ ที่เคารพ ตามข้อบัญญัติงบประมาณรายจ่าย ประจำปี

**นายก อบต.** งบประมาณ พ.ศ. 2563 ประกาศใช้ ณ วันที่ 27 เดือนกันยายน พ.ศ.2563 แผนงาน เคหะและชุมชน งานบริหารทั่วไปเกี่ยวกับเคหะและชุมชนค่าที่ดินและสิ่งก่อสร้าง ค่าก่อสร้าง สิ่งสาธารณูปโภค หน้าที่ 72/99 ประกอบกับบันทึกข้อความกองช่าง ที่ ปจ 71305/1324 ลงวันที่ 22 กันยายน 2563 เรื่อง ขออนุมัติกันเงิน กรณียังมิได้ก่อหนี้ ผูกผัน ประจำปีงบประมาณ 2563 มติประชุมสภาองค์การบริหารส่วนตำบลย่านรี สมัย สามัญ สมัยที่ 4 ประจำปี พ.ศ. 2563 ครั้งที่ 1/2563 วันจันทร์ที่ 28 กันยายน 2563 ณ ห้องประชุมสภาองค์การบริหารส่วนตำบลย่านรี

โครงการเจาะบ่อบาดาลบริเวณสระน้ำประปาหนองพอก บ้านเขาด้วน หมู่ที่ 9 ตำบลย่านรี อำเภอกบินทร์บุรี จังหวัดปราจีนบุรี งบประมาณตั้งไว้ 330,000.-บาท (สาม แสนสามหมื่นบาทถ้วน) เพื่อจ่ายเป็นค่าเจาะบ่อบาดาลบริเวณสระน้ำประปาหนองพอก บ้านเขาด้วน หมู่ที่ 9 ความลึกบ่อเจาะบ่อบาดาลไม่น้อยกว่า 90 เมตร ปริมาณน้ำไม่น้อย กว่า 5 ลูกบาศก์เมตรต่อชั่วโมง ท่อกรุบ่อบาดาลชนิดท่อพีวีซี ชั้น 13.5 ขนาด 6 นิ้ว เครื่อง สูบน้ำบาดาลแบบ submersible ขนาด 2 แรงม้า จำนวน 1 เครื่อง ตู้ควบคุมแบบกันน้ำ จำนวน 1 ตู้ พร้อมป้ายโครงการ (ตามแบบและรายละเอียดองค์การบริหารส่วนตำบลย่านรี กำหนด)

ด้วยองค์การบริหารส่วนตำบลย่านรี มีความประสงค์ขุดเจาะบ่อน้ำบาดาลโครงการ ตามข้อบัญญัติงบประมาณรายจ่าย ประจำปีงบประมาณ พ.ศ. 2563 โครงการเจาะบ่อ บาดาลบริเวณสระน้ำประปาหนองพอก บ้านเขาด้วน หมู่ที่ 9 ตำบลย่านรี อำเภอกบินทร์บุรี จังหวัดปราจีนบุรี งบประมาณตั้งไว้ 330,000.-บาท (สามแสนสามหมื่นบาทถ้วน) สถานที่ก่อสร้าง บริเวณสระน้ำประปาหนองพอก บ้านเขาด้วน หมู่ที่ 9 ตำบลย่านรี แบบ เจาะบ่อบาดาลบริเวณสระน้ำประปาหนองพอก บ้านเขาด้วน คัดลอกจากแบบเจาะบ่อน้ำ บาดาล กรมทรัพยากรน้ำบาดาล โดยพื้นที่เจาะบ่อบาดาลอยู่ในเขตการปฏิรูปที่ดินเพื่อการ เกษตรกรรม และอยู่ในเขตที่สาธารณประโยชน์หนองพอก หมู่ที่ 9 ตำบลย่านรี และยังอยู่ใน เขตป่าห้วยไคร้ เพื่อให้การดำเนินงานดังกล่าวเป็นไปด้วยความเรียบร้อย องค์การบริหารส่วน ตำบลย่านรี จึงขอความเห็นชอบขุดเจาะบ่อน้ำบาดาลในเขตพื้นที่ดังกล่าว เพื่อให้ประชาชน มีน้ำที่มีคุณภาพ ใช้ประโยชน์ได้อย่างต่อเนื่องและเพียงพอในระยะยาว

อาศัยอำนาจตามตามระเบียบกระทรวงมหาดไทย ว่าด้วยหลักเกณฑ์และวิธีการ เกี่ยวกับการอนุญาตตามมาตรา 9 แห่งประมวลกฎหมายที่ดิน พ.ศ.2543 ข้อ 20 (1)

จึงเรียนมาเพื่อโปรดพิจารณา

**มติที่ประชุม** เห็นชอบตามเสนอ

-๕-

**ระเบียบวาระที่ ๕ เรื่องอื่นๆ (ถ้ามี)**

**นายกมล ศรีภักดี** เชิญท่านสมาชิกสภาฯ ครับ

**ประธานสภา อบต.**

**นายสวัสดิ์ มีสังฆะ** เรียนท่านประธานสภาที่เคารพ ผมขออนุญาต เรียนสอบถามท่านประธานสภาฯ นำเรียน

**ส.อบต. หมู่ที่ ๑๒** ท่านนายกองค์การบริหารส่วนตำบล ดังนี้

๑. เรื่องหอกระจายข่าว หมู่ที่ ๑๒ ตามที่ผมได้ทำคำร้องขอให้องค์การบริหารส่วน

ตำบลได้ดำเนินการจัดหา หอกระจายข่าว หมู่ที่ ๑๒ ไปแล้วนั้น ผมขอทราบผลการดำเนินการ ๒. เรื่องซ่อมแซมถนน สืบเนื่องจากที่น้ำท่วมไปแล้ว องค์การบริหารส่วนตำบลได้ดำเนินการอย่างไร ๓. เรื่องการจัดหายาม หรือผู้ดูแลอาคารสถานที่ สำนักงานองค์การบริหารส่วนตำบลของเรา

**นางสุภัตรา ศิริพรมมาศ** เรียนท่านประธานสภาฯ ที่เคารพ ดิฉันขออนุญาตท่านประธานสภาฯ สอบถาม

**ส.อบต. หมู่ที่ ๑** เรื่องการซ่อมแซมถนนต่าง ๆ ในเขตองค์การบริหารส่วนตำบลของเรา คืออยากให้องค์การบริหารส่วนตำบลเร่งดำเนินการ

**นายสมหมาย เมฆษา** เรียนท่านประธานสภาฯ ที่เคารพ ตามที่องค์การบริหารส่วนตำบลได้ก่อสร้าง

**ส.อบต. หมู่ที่ ๑๑** ลานกีฬาบริเวณศาลากลางบ้านดงขวาง หมู่ที่ 11 ไปแล้วนั้น คือผมอยากให้ท่านนายกฯ

ได้มอบหมายช่างไปดูพื้นคอนกรีตที่เทไปแล้ว สมควรจะได้รับการแก้ไข

**นายสรายุทธ นาแรมงาม** เรียนท่านประธานสภาฯ ที่เคารพ ผมขออนุญาตท่านประธานสภาฯ ติดตามเรื่อง

**ส.อบต. หมู่ที่ ๙** การดำเนินการก่อสร้างอาคารศูนย์พัฒนาเด็กเล็กบ้านเขาด้วน และเรื่องโครงการปรับปรุงระบบประปาบ้านดอนโปร่ง หมู่ที่ ๙

**นายปกรณ์ สมบัติมาก** เรียนท่านประธานสภาฯ ที่เคารพ ขออนุญาตนำเรียนดังนี้ เรื่อง หอกระจายข่าว

**นายก อบต.** หมู่ที่ ๑๒ นั้น หอกระจายข่าวไม่ปรากฏรายการในข้อบัญญัติงบประมาณรายจ่ายประจำปี ประกอบกับเป็นครุภัณฑ์ หรือสิ่งก่อสร้าง ซึ่งมีกระบวนการที่ต้องดำเนินการ เรื่องการซ่อมแซมถนนอยู่ระหว่างการดำเนินการ เรื่องการจัดหายาม หรือผู้ดูแลอาคารสถานที่ สำนักงานองค์การบริหารส่วนตำบลของเรา ได้เคยให้บริษัทที่ประกอบอาชีพด้านนี้เสนอราคามา ซึ่งเห็นว่าราคาค่อนข้างสูง จึงได้พิจารณาเน้นย่ำให้พนักงานส่วนตำบล พนักงานจ้าง ปฏิบัติหน้าที่อย่างเคร่งครัด เรื่องลานกีฬาศาลากลางบ้านดงขวาง หมู่ที่ ๑๑ จะได้มอบหมายให้ช่างเข้าไปดำเนินการ เรื่องการก่อสร้างอาคารศูนย์พัฒนาเด็กเล็กบ้านเขาด้วน ได้แจ้งยกเลิกสัญญากับผู้รับจ้างแล้ว ประเด็นการพิจารณาให้เป็นผู้ทิ้งงาน การคิดคำนวณค่าปรับ การคำนวณค่าเสียหาย การพิจารณาริบหลักประกันสัญญา และระยะเวลาในการฟ้องคดี หรืออายุความในการฟ้องคดี รวมทั้งการพิจารณาความแพ่งในทุกประเด็นนั้นอยู่ระหว่างการพิจารณาผลประการใดจะแจ้งให้ท่านประธานสภาฯ ได้ทราบ

**-**๖-

ต่อไป และเรื่องโครงการปรับปรุงระบบประปาบ้านดอนโปร่ง หมู่ที่ ๙ นั้น ผมได้ติดตามโดยได้มอบหมายให้ผู้อำนวยการกองช่าง รวมไปถึงรองนายกฯ ไปติดตาม หรือแม้กระทั่งผมเองก็ได้ติดตาม ซึ่งเรื่องยังอยู่ที่สำนักงานปฏิรูปที่ดินจังหวัดปราจีนบุรี ขอนำเรียนผ่านประธานสภาฯ ด้วยความเคารพ

**นายกมล ศรีภักดี** มีสมาชิกท่านใด จะสอบถามหรือมีประเด็นอื่น ๆ อีกหรือไม่ ถ้าไม่มีผม**ประธานสภา อบต.** ขอขอบคุณทุกท่านที่ร่วมกันมาประชุมและปรึกษาหารือ ผมขอปิดประชุมครับ

**เลิกประชุมเวลา ๑๒.๐๐ น.**

ลงชื่อ ผู้จดบันทึกรายงานการประชุม

(นายอิทธิพล อุปชีวะ)

เลขานุการสภาองค์การบริหารส่วนตำบลย่านรี

ลงชื่อ

(นายสวัสดิ์ มีสังฆะ) คณะกรรมการตรวจรายงานการประชุม

ลงชื่อ

(นายสรายุทธ นาแรมงาม)

คณะกรรมการตรวจรายงานการประชุม

ลงชื่อ ลงชื่อ

(นายสมหมาย เมฆษา) (นางอุบล ศรีคำภา)

คณะกรรมการตรวจรายงานการประชุม คณะกรรมการตรวจรายงานการประชุม

ผู้รับรองรายงานการประชุม

(นายกมล ศรีภักดี)

ประธานสภาองค์การบริหารส่วนตำบลย่านรี